Hoe Hinterland landbou transformeer - Sterre
HomeAgri-nuusHoe Hinterland landbou transformeer
Die landbou-kleinhandelsomgewing was relatief konstant die afgelope ses jaar met baie min noemenswaardige veranderings. Elke landboumaatskappy wat ’n afdeling in die kleinhandel het, werk hard om uitdagings soos droogtes, landhervorming, ekonomiese veranderings en klimaat te trotseer. Die grootste verandering in die omgewing is waarskynlik die samesmelting van Senwes en Afgri se kleinhandelbesighede.
Sedert 2018 is Hinterland ook betrokke by die borg van pryse op die gewilde Landbouweekliks-program op VIA TV. Daar is weeklikse pryse ter waarde van R5 000 op die spel. Tans is daar elke week R5 000 se Ruggedwear-klere – ’n baie gewilde klerereeks wat in die Hinterland-winkels beskikbaar is – wat gewen kan word.
Die mees onlangse toevoeging tot Hinterland se bedrywighede is die borgskap van die Mamre Intensiewe Skaapboerdery-aksies. “Ons doel is om skaapproduksie op alle vlakke te innoveer deur inligting, opleiding, produkte en bestuurhulpmiddels te verskaf – van boere aan boere. Ons streef na welstand en die voorkoming van ongemak deur goeie voeding, gesondheid en geriewe,” verduidelik Rupert Jacobs.